Belvedere
Store norske leksikon,Kunst og estetikk,Arkitektur og landskap,Bygningsdeler
Belvedere er en særlig innrettet utsiktsplass i en bygning eller en park. Begrepet brukes i flere sammenheng:
Utsiktsbygning i en park eller en hage, for eksempel i form av et tårn eller en åpen, ofte høyt plassert paviljong, med tak båret av søyler; ofte anbrakt som blikkfang eller fondmotiv i aksiale parkanlegg. Åpen utsiktsplattform med tak båret av søyler, reist øverst på et tårn eller oppå taket av en større bygning. To eksempler er oppbygget på Palazzo Capranica i Roma (1457) og tårnet på Kirkegaten 2 i Oslo (1884/1897, arkitekt Henrik Nissen/Harald Bødtker). En representativ villa eller representativt lystslott, ofte bygget som monumentalt fondmotiv i aksiale parkanlegg. Disse kalles også ofte bellevue.  Belvedere er også egennavn på flere slott og villaer som har fri utsikt, blant annet Piłsudskis residens i Warszawa (polsk Belweder), en fløy av Vatikanet med det pavelige bibliotek og kunstsamlinger (Apollo fra Belvedere), og slott i Wien hvor et kunsthistorisk museum nå holder til. Les mer i Store norske leksikon Bellevue arkitektur